מסעדת גונדל

מסעדת גונדל (בהונגרית: Gundel étterem) שנבנתה בשנת 1894, היא אחת המסעדות המפורסמות ביותר בבודפשט. בניין מסעדת גונדל, נמצא ברשימת ההנגריקום מאז 2014 ושוכן בדרך קארוי גונדל 4 (4 Gundel Károly út) בפארק העירוני של בודפשט. מסעדת גונדל, שנולדה עם שחר המאה ה-20, הייתה חלוצת המטבח ההונגרי והמסעדה האקסקלוסיבית שרדה את סערות ההיסטוריה, את שתי מלחמות עולם, את המשברים הכלכליים וגם את עשרות שנות ההלאמה. גונדל הוא שם נרדף להיסטוריה של הגסטרונומיה ההונגרית ולאירוח ההונגרי ולכן מאז הפרטתה לאחר חילופי המשטר בשנת 1989, כל בעלי המסעדה החדשים סימנו כמטרה את החידוש הגסטרונומי של המוסד ואת הפיכתה לאחד השיאים הקולינריים של בירת הונגריה, אך מעולם לא הצליחו לקיים זאת. בשנות ה-60 של המאה ה-19, עם הקמת גן החיות והבוטני של בודפשט בפארק העירוני, הוחלט להקים מסעדה בשטח הגן. המסעדה קיבלה אורחים גם מחזית הרחוב. השוכר הראשון של המסעדה היה יאנוש קלמנס. בדצמבר 1888 חתמו גן החיות והגן הבוטני על חוזה עם המסעדן פרנץ ואמפתיץ' (Wampetich Ferenc) עבור השטח הנוכחי של המסעדה וב-1889 קיבל אמפתיץ' לידו את המקום. מאוחר יותר הוארך החוזה עם גן החיות תמורת שכר דירה נמוך, בתמורה לכך שהמסעדן יבנה בניין חדש על חשבונו. בשנת 1894 נבנה מבנה המסעדה באתר הישן, על סמך תוכניותיו של דז'ה זרומצקי, ואמפתיץ' בנה מחדש את המסעדה לחגיגות המילניום של 1896 (אלף שנה להתיישבות המדיארים במרכז אירופה) עם האדריכל ארווין באואר. השם "ואמפתיץ'" הפך למושג בפשט והפך לאחד ממקומות האוכל הפופולריים ביותר המוזכרים בשירים. סופרים, פוליטיקאים ואמנים ביקרו במסעדה דרך קבע. בשנת 1857 היגר (בגיל 13) יוהאן אדם מיכאל גונדל (Johann Adam Michael Gundel) מבוואריה לבודה והחל את הקריירה שלו במסעדות קטנות. הוא התחתן בגיל 25 ופתח את המסעדה הראשונה שלו בשם "בית הבירה וינה". הוא היה חבר כבוד ב"וועדת המומחים הקבועה לבחינת יין", ב"איגוד המסעדות" וב"איגוד תעשיית הקפה של בודפשט". שמו קשור להופעת ולהתפשטות השניצל הווינאי המפורסם בהיצע המסעדות בבודפשט. ב-1876 הפך גם ל"נשיא התאחדות המלונות והמסעדות". מייסד השושלת עבד באירוח למשך שארית חייו. הסופר קלמן מיקסאט תיאר אותו כך: הוא ניהל את ענייניו כאילו לא קיבל לקוחות שמשלמים עבור השרות במסעדותיו, אלא כאחד שקיבל את פני האורחים היקרים שלו מטוב ליבו, שלדאוג לטובתם רווחתם והנאתם היא רק הכנסת אורחים הונגרית ולא עסק. בנו של יאנוש גונדל, קארוי גונדל, גם הוא היה מסעדן מצליח, בילה את "חניכתו" במלון אישטוואן פהרצג (István Főherczeg), שם, כמו אביו, עבד תחילה כנער מגיש, מפנה וכדומה ולאחר מכן התחתן בפברואר 1907. אשתו, מרגיט בלאסוטיג, הפכה לשותפתו גם בחיים העסקיים. לזוג נולדו שלושה עשר ילדים, בהם פרנץ ואימרה שהמשיכו את מסורת המסעדנות של המשפחה. פרנץ ואמפתיץ' כבר היה מבוגר ולא היה מסוגל עוד להרשות לעצמו את תלאות המודרניזציה של המסעדה הפופולרית בפארק העירוני, את כמות האורחים הגדלה ואת העלויות של שיפוץ רחב. "מסעדת ואמפתיץ'" נחכר מעיריית בודפשט על ידי קארוי גונדל בשנת 1910 ושמו שונה ל"גונדל". לוואמפטיץ' הם שילמו קצבה עד מותו ב-1926. אז גם הקימה משפחת מיינהרדט את "הפארק האנגלי", קודמו של פארק השעשועים של בודפשט. בניין המסעדה מעולם לא היה בבעלות המשפחה כי הוא רק הושכר מהעירייה. קומת הקרקע של בניין המסעדה הפכה לביתה של משפחת גונדל. בנוסף לניהול המסעדה המצליחה, החברה של קארוי גונדל הפעיל גם את המסעדה של מלון רויאל משנת 1925 ואת מלון גלרט מ-1927. פרנץ גונדל וקטינקה גונדל ניהלו במלון גלרט, בעוד קארוי גונדל ניהל את מסעדת גונדל. המורשת המקצועית של המייסדים והמסעדה השכורה בפארק העירוני זכו להכרה גסטרונומית רצינית מקומית ובינלאומית. ב-1939 הפכה מסעדתו של קארוי גונדל הבן למסעדה הרשמית של הביתן ההונגרי בתערוכה העולמית של ניו יורק. המסעדות בניהול גונדל של הפארק העירוני, מלון רויאל ומלון גלרט כבר היו מותגים גסטרונומיים בשנות ה-30. בתקופה זו למד ועבד במסעדה ויקטור סאסי, שלימים פתח מסעדה הונגרית בלונדון בשם Gay Husar. במהלך ביקורו של ויטוריו אמנואלה השלישי, מלך איטליה בשנת 1937, גונדל בישל והגיש את המזון בסעודה הממלכתית לכבוד המלך שנערכה בעיר סקשפהרוואר. בתערוכה העולמית של ניו יורק (1939) כאשר הפעיל קארוי גונדל את המסעדה של הביתן ההונגרי הוא התעקש על חומרי גלם ביתיים, שלח זרעים באוניה שנה לפני היריד העולמי, וחקלאים ברחבי מדינת ניו יורק גידלו עגבניות הונגריות, פלפלים וירקות אחרים. תמונות מהתקופה מראות שאנשים ישבו בתור על המדרגות בין המסעדה בקומה העליונה לבין הביתן בקומה התחתונה, כדי להגיע לגונדל. לאחר מלחמת העולם השנייה, המסעדה הולאמה בשנת 1949 ושמה שונה ל"מסעדת ה-1 במאי", ולאחר מכן עם כמעט כל שאר המסעדות ובתי המלון שהולאמו הצטרפה לקרן הקייטרינג המרכזית. הפופולריות הרבה שלה נותרה ללא הפרעה, גם בשל העובדה שהשף נשאר אלק רהברגר עד 1957 והוא זה שניהל את המטבח מאז 1932. לאחר חילופי המשטר ב-1990, רון לאודר המולטי-מיליונר ממוצא יהודי-הונגרי דרך אמו אסתי לאודר, ביחד עם ג'ורג' לאנג איש עסקים ממוצא הונגרי, שמו עין על מסעדת גונדל. משפחת גונדל ויתרה על השם לצמיתות לטובת החברה של לאודר. חלקת הקרקע של המסעדה נוהלה על ידי גן החיות והמשיכה להיות בבעלות עיריית בודפשט. האורחים המפורסמים של מסעדת גונדל היו: אליזבת השנייה, מלכת הממלכה המאוחדת (1993), הנשיא האמריקני ביל קלינטון (1994), יוחנן פאולוס השני (1996), ארנולד שוורצנגר (2018) בהנהגתו של קארוי גונדל, מנות המסעדה כללו בעיקר מנות מהמטבח ההונגרי ומהמטבח הצרפתי. בנוסף, היו להם מתכונים משלהם, שהידוע שבהם הוא פלצ'ינטה גונדל, שידוע במסעדה גם כמלך הקינוחים שלה, אשר, עם זאת, היה כנראה במקור יצירתה של אשת הסופר שאנדור מאראי, אילונה מצנר שיצרה אותו כקינוח משפחתי, פלצ'ינטה (בלינצ'ס) במילוי אגוזי מלך, צימוקים וקליפת תפוז מסוכרת והקינוח אכן הופיעה בתפריט המסעדה במשך זמן מה בשם פלצ'ינטה מאראי המתכון לפלצ'ינטה גונדל האותנטי נערך בשנת 1986 על ידי בית ההוצאה קורווינה. הבניין במהלך מלחמת העולם הראשונה (1916) בניין גונדל ב-1935 מסעדת גונדל בשנת 2018 המסעדה מוארת בערב החדר התחתון החדר העליון המסעדה זכתה ב-12 נקודות במדריך המסעדות של גו-מיו אוסטריה משנת 2011, אך לא נכללה במהדורת 2012 . פרס "הטוב ביותר של בודפשט" (Best of Budapest) - המסעדה הטובה ביותר לסעודה בחוץ 2010, 2011, 2012, 2013 מסעדת מגזין, 2002 - "גונדל היא אחת מ-50 המסעדות הטובות בעולם" Condé Nast, Traveler - Ristoranti del mondo 2006 - "גונדל היא אחת מ-10 המסעדות הטובות בעולם" מסעדה מומלצת על ידי מדריך מישלן 2006 - 2012 נוחות ברמה הגבוהה ביותר וקטגוריית מסעדות נעימה פרס איכות התיירות ההונגרית 2006–2012, 2013–2016 Time Out Magazine, ארוחת הצהריים הטובה ביותר של יום ראשון בעיר בשנת 2010 פרס הטוב ביותר של בודפשט - הקייטרינג הטוב ביותר 2010 פרס הטוב ביותר של בודפשט - המקום האייקוני הטוב ביותר של הונגריה 2011, 2012 פרס Best of Budapest - המסעדה ההונגרית הטובה ביותר 2012, 2013 הרשימה המובילה של המותגים העסקיים והצרכניים של Magyar Brands מדורגת במקום השלישי ב-2012 ובמקום ה-9 ב-2013 Budapest Business Journal - פרס המסעדות המשובחות 2012, 2013 פרס מורשת הונגריה, 1999 - האמנות הקולינרית של קארוי גונדל ותרבות האירוח יוצרת מסורת מסעדת גונדל נכללה באוסף הונגריקום בשנת 2014 על סמך החלטת ועדת הונגריקום. השחקן ההונגרי המפורסם זולטאן לטינוביץ' נולד על רצפת בית גונדל. אתר רשמי (magyar, angol) קארוי גונדל וגסטרונומיה, youtube.com János Gundel: The Gundel Heritage as a Hungaricum (האקדמיה של כולם), youtube.com מותגים הונגריים, HVG Gundel,aily.hu יזרח באורה הישן "מסעדת Stilvolles wunderbares", tripadvisor.de (בגרמנית) Zsolt Litauszki בראש Gundel, magyarkonyhaonline.hu Gundel Restaurant Long Image Movie, youtube.com יש ללמד את אנשי פשט לאכול שוב!, huszadikszazad.hu Gundel Art Award, gundel.hu ספק המסעדות של משרד ראש הממשלה נבחר, infostart.hu תמורת עשירית ממחיר המסעדה מקבלים בני הזוג אורבן את השומלואי של גונדל, 24.hu Dr. Andrea Gyarmati: A Gundel, 24.hu גונדל העיד: בגלל זה האוכל זול יותר במשרד ראש הממשלה, daily.hu "זו הייתה החלטה שלי באילו מחירים להפעיל את מזנון ראש הממשלה", 24.hu כך נולדה האגדה על גונדל, index.hu אתר האינטרנט הרשמי של מסעדת גונדל (בהונגרית) מדיה וקבצים בנושא מסעדת גונדל בוויקישיתוף מסעדת גונדל, ברשת החברתית פייסבוק "2014-től a Gundel-ház is hungarikum!". 2014-12-30. אורכב מ-המקור ב-2020-02-15. "A Michelin-csillag „bevilágítja" az éttermet". אורכב מ-המקור ב-2019-02-02. Az Állatkert területének változásai, zoobudapest.com A Wampetics, facebook.com Gundel János palóclevesétől fia palacsintájáig(הקישור אינו פעיל, 2020-06), manda.blog.hu 100 éve hunyt el Gundel János, turizmusonline.hu Gundel Ferenc (Bp., 1917. febr. 15. – Bp., 1984. jún. 10.): vendéglátóipari szakember, oktató, szakíró, mek.oszk.hu „Társalkodási kertek, promenádok, mulató- és népkertek”, doktori.btk.elte.hu "Gyász". Vendéglősök Lapja. Ihász György. XXVII. (14.): 7. 1911-07-20. Gundel Károly (Bp., 1883. szept. 23. – Bp. 1956. nov. 28.): vendéglős és gasztronómiai munkák írója „Spirituális eszközökkel győztünk New-Yorkban!”, huszadikszazad.hu Clinton paprikás csirkét, II.János Pál pápa fogasfilét kapott a Gundeltől (Tudás.hu) "A Gundel-sztori". Magyar Konyha Magazin. 37. (11.). 2013. ISSN 0133-8838. Mihályi Péter: A magyar privatizáció enciklopédiája, mek.oszk.hu Demszky Gábor: Személyes történelem – Láng és Lauder, Mozgó világ, 2012. október A Márai-Gundel palacsinta története, foodandwine.hu Lángoló gundel palacsinta, facebook.com Gundel's walnut and chocolate pancakes, smh.com.au (באנגלית) A titokzatos L. / Matzner Lola és Márai Sándor, mediaklikk.hu Gundel-palacsinta, youtube.com Cserna-Szabó András: Ehetett-e Jókai Esterházyval Újházit és Gundelt Kolozsváron?, hvg.hu "Gundel-mesék: Egy ország palacsintája". אורכב מ-המקור ב-2019-02-01. "Itt vannak a budapesti Gault Millau pontok! Elsőként a Világevőn!". 2010-11-10. "A Gault Millau 2012 pontszámai – elsőként a Világevőn!". 2011-10-19.